Ефективността на маслените, горивните и хидравлични филтри се измерва в микрони, което съответства на минималния размер на частиците, които улавят. При въздушните филтри този показател се измерва в проценти и показва каква тегловна фракция от замърсяванията на въздуха филтъра улавя.
Някои производители дават средна стойност на ефективност 99%, при други средната стойност е 99,96%. На пръв поглед това е малка разлика, но в
действителност 99% ефективност означава, че при 1000 грама прах във филтъра 10 грама попадат в двигателя, което съвсем не е малко. При стойности от 99,96% на 1000 грама прах в двигателя ще попадне само 0,4 грама.
Средната стойност означава, че в процеса на работа се променя степента на почистване. При поставянето на нов филтър цялата му повърхност работи, но в последствие някои от дупките се запушват и ефективността се повишава до определен максимум.
За удължаване на експлоатационния срок на въздушните филтри се разработват специални приспособления, които служат като филтри за грубо пречистване. Обикновено това е пластмасово работно колело, разположено върху филтърния елемент или в корпуса на филтъра. Поради турболенцията на входящият въздух повечето от тежките частици се удрят в стените на корпуса и падат на дъното. Така пречистения въздух преминава през филтриращия елемент.
Частиците, събрани в корпуса се отстраняват посредством гумена тапа на дъното. След почистване е важно да се постави тапата на корпуса правилно,
за да не окаже влияние на работата на филтъра.